Elevatoren svigter i Aalborg Tårnet. Dermed harvde 30 af tårnets gæster ingen mulighed for at komme ned med elevatoren fra det 55 meter høje tårn. Elevatoren har været i udu siden klokken 16:50 lørdag eftermiddag. Det oplyser vagtchefen ved Nordjyllands Politi. Det er wiren til elevatoren, der har sat sig fast. Meldingen fra stedet er, at wiren er flosset på grund af slid og trænger til reparation. Selskabet, der har produceret elevatoren, har vurderet at man ikke fikse elevatoren lørdag. Inden kranen nåede frem har folk fra Beredskabscenter Aalborg opfordret de modige til selv at kravle ned med assistance. Omkring klokken syv lørdag aften ankom en kran, der kunne løfte de gangbesværede og meget højdeforskrækkede personer ned fra tårnet. De har været fanget i tårnet i tre timer, men er nu på tilbage på jorden igen. Lørdag er sidste åbningsdag i denne sæson, derfor er der god tid til at reparere elevatoren.
OPDATERET: Elevatoren svigter i Aalborgtårnet på grund af flosset wire. 30 personer har været fanget, men nu er de alle nede på jorden igen.